paragraph_text: U zgradi stranačke prostorije ima Demokratski savez Hrvata u Vojvodini, koji je vlasnik svojih stranačkih prostorija. Prostore imaju na 398 m² uređenih prostorija na prizemlju i u suterenu te na placu površine 946 m². DSHV je ciljano odlučio kupiti ovu zgradu, jer je u povijesti bila od povijesne važnosti za subotičke Hrvate. Vlasnički su ga stjecali sukcesivno od 1994. do 2011. godine. Tijekom 2000-ih godina uređeni su suteren i cijela unutrašnjost. Financijsku konstrukciju za uređenje pokrila je dijelom donacijom bivšeg vlasnika, dijelom sredstva donacija iz Republike Hrvatske te dijelom iz vlastitih ušteđenih sredstava DSHV.